སྐུ་འབུམ་བྱམས་པ་གླིང་གི་དཔལ་དུས་ཀྱི་འཁོར་ལོའི་རྡུལ་ཚོན་ལ་བརྟེན་པའི་དཀྱིལ་འཁོར་སྒྲུབ་མཆོད་ཀྱི་ཆོ་གའི་རིམ་པ་ནི།ལོ་རེའི་ཧོར་ཟླ་གཉིས་པའི་ཚེས་བཅོ་ལྔའི་ཉིན་དཔལ་དུས་ཀྱི་འཁོར་ལོའི་རྡོ་རྗེ་སློབ་དཔོན་དང་དབུ་མཛད།ས་ཆོག་པ་རྣམས་འཚོགས་ཏེ་དུས་འཁོར་གྱི་འདོན་རྟ་དབྱངས་གསུམ་དང་ཐིག་རྡུལ་ཚོན་སོགས་ཉིན་དུ་མར་གཤར་སྦྱང་གང་ལེགས་གནང་རྗེས།ཚེས་ཉེར་གསུམ་ཉིན་ནས་དཀྱིལ་འཁོར་གྱི་རྡུལ་ཚོན་བསྲེས་བ་དང་དུལ་བ།འཕུར་བ་སོགས་སྔོན་མའི་ཕྱག་སྲོལ་བཞིན་གྲ་སྒྲིག་གང་ལེགས་གནང་བར་བྱེད།